εδοξε τωι δημωι επιμηνιευοντος διογενου του αντιθεου ζωιλος μηνοδωρου ειπεν επειδη μηνογενης ασκληπιδου ηραιιτης καθεσταμενος υπο βασιλεως θρακων σαδαλου στρατηγος επι της προσχωρου ανηρ καλος καγαθος υπαρχων ευνουν και προθυμον εατον παρεχεται προς τα της πολεως ημων πραγματα και τοις εντυγχανουσιν εατωι των πολιτων κατα κοινον η κατ ιδιαν χρηαν πασιν συνεργων φιλοτιμως και συνπροσγεινομενος εκτενως πολλα των συμφεροντων ημειν συνκατασκευαζεται εφ οις και παρα τωι βασιλει μεγαλης αποδοχης αξιουται ενδημων τε πολλακις εις την πολιν την τ[ε] προς εκαστον ομειλιαν φιλανθρωπον και την αναστρ[ο]φην ευσχημονα και αξιαν του τε βασιλεως και της ημετερας πολεως ποιειται επανγελλεται δε και εις τον λοιπον πολυ προθυμοτερον εατον παρεξασθαι προς τα της πολεως ημων πραγματα οπως ουν και ο δημος φαινηται τιμων τους καλους και αγαθους των ανδρων και εστοιχηκοτας τηι προς εατον ευνοια τυχη αγαθη δεδοχθαι τωι δημωι επαινεσαι μεν επι τουτοις μηνογενην ασκληπιδου ηραιτην δεδοσθαι δε αυτωι και εγγονοις προξενιαν πολιτηαν προεδριαν ισοτεληα[ν] και ενκτησιν ενγαιων και εισπλου[ν] και εκπλουν και πολεμου και ειρηνης ασυλει και ασπονδει ειναι δε αυτοις και εφοδον επι την βουλην και τον δημον πρωτοις μετα τα ιερα τον δε ιροποιον αναγραψαντα το ψηφισμα τοδε εις τελαμωνα λευκου λιθου αναθειναι εις το ιερον του απολλωνος.
Odessus (Varna) — 45/44-42 BC — cf. IGBulg V 5018
 45/44-42 BC 